Venäjän ulkoministeriön tiedottaja Maria Zaharova syyttää Supoa vainoharhaiseksi.

Venäläismediat kertovat, että maan ulkoministeriö pitää Supoa vainoharjaisena maakauppaepäilyjen vuoksi.

Venäjän ulkoministeriö tiedottaja puhui asiasta torstaina.

Taustalla on Suojelupoliisin raportti eduskunnalle.

Venäjän ulkoministeriön tiedottaja Maria Zaharova kommentoi kovin sanoin Supoa. DMITRY SEREBRYAKOV/TASS

Venäjän ulkoministeriön tiedottaja Maria Zaharova kommentoi torstaina Suomessa laajasti uutisoituja venäläisten maakauppoja. Hän totesi, että Suomen Suojelupoliisi on vainoharhainen ja russofobinen.

Zaharovan mukaan hän ei ymmärrä, miten suomalaiset voivat jatkuvasti elää pelon tunteessa. Hänen mukaansa se on jo lähellä vainoharhaisuutta.

Zaharova sanoi, etteivät suomalaiset ymmärrä, että oman kansan pelottelu johtaa ongelmiin.

- Jossain vaiheessa fobiasta tulee mania, hän sanoi.

He eivät ymmärrä, että oman kansan jatkuva pelottelu johtaa lopulta ongelmiin. Jossain vaiheessa fobiasta tulee mania.

Supon huolesta venäläisten maakauppoja kohtaan uutisoi ensimmäisenä Iltalehti. Supo raportoi eduskunnan hallintovaliokunnalle, että Suomessa ostettuja kiinteistöjä saatetaan kriisitilanteessa käyttää vieraan valtion sotilaiden majoittamiseen tai liikenneväylien katkaisemiseen.

Venäjän ulkoministeriön kommenteista kertoi ensimmäisenä Yle.

Lähteet: Rambler News Service ja Ekonomika Segodna